সিপা এনজিওর প্রতারণা  অনুসন্ধানে জানা গেছে, প্রতারক রাসেল চৌধুরী অধ্যক্ষ হারুন-উর রশীদ নামে ব্যবহার করে ১৯৯৮ সালে সেন্টার ফর প্রগ্রেস অ্যান্ড প্রসপারিটি এসোসিয়েশন (সিপা) নামে সমাজসেবা অধিদপ্তর থেকে একটি এনজিওর লাইন্সেস গ্রহণ করেন। (নং ২-০৪০৬৩/নিবন্ধন নং ১৪৪৫  তাং ১৪/১১/১৯৯৯)। এ এনজিও স্থায়ী ঠিকানা দেখানো হয় গ্রাম সালুয়াটেক, ডাকঘর টোকনা বাজার, থানা কাপাসিয়া, জেলা গাজীপুর, হাল সাকিন বাড়ী ১, রোড ১০, সেক্টর-৭, উত্তরা, ঢাকা। এই এনজিওতে চাকরি দেয়ার নামে দৈনিক পত্রিকায় বিজ্ঞপ্তি দিয়ে হাজার হাজার যুবক-যুবতীকে প্রতারিত করা হয়। এদের একজন মহসীন আলী মোল্লা। ম্যানেজার (একাউন্টস) পদে চাকরি দিয়ে তার কাছ থেকে মোটা অঙ্কের অর্থ হাতিয়ে নেন রাসেল চৌধুরী।